**Министерство за труд и социјална политика**

**Акциски план за формализирање на неформалната економија 2018-2020**

**Скопје, јули 2018**

**Кратенки**

АРС – Анкета за работната сила

АВРМ – Агенција за вработување на Република Македонија

БДП – Бруто домашен производ

ДЗС – Државен завод за статистика

ДИТ - Државен инспекторат за труд

ДПИ - Државната пазарна инспекција

ЛЕСС - Локални економско-социјални совети

ММП – Микро и мали претпријатија

МСП – Мали и средни претпријатија

МТСП – Министерство за труд и социјална политика

МЕ – Министерство за економија

МФ – Министерство за финансии,

МИОА – Министерство за информатичко општество и администрација

КЗПВРМ – Кабинет на заменик на претседател на Владата на РМ.

МЗШВ – Министерство за земјоделство, шумарство и водостопанство

НБРМ – Народна Банка на Република Македонија

ОРМ - Организацијата на работодавачи на Македонија

УЈП - Управата за јавни приходи

ЗЕЛС – Заедница на Единици на Локалната Самоуправа

ЦРМ – Централен регистар на Македонија

ЕСС – Економско социјален совет

МОТ – Меѓународна организација на трудот

НВО – Невладини организации

**Стратешка цел 1: Унапредување на процесот на мерење, следење и детектирање на неформалната економија**

**Исход: Подобрен статистички систем и зголемен капацитет на носителите на економската и социјалната политика за редовно следење и детектирање на неформалната економија**

|  |  |  |  |  |
| --- | --- | --- | --- | --- |
| **Активност** | **Индикатор за реализација** | **Временска рамка** | **Фискални импликации (во 000 денари)** | **Одговорни институции** |
| 1. Развој, собирање и следење на различни статистички податоци и показатели за актерите во неформалната економија (ДЗС, согласно податоците од АРС и Национални сметки; инспекциските служби согласно спроведени инспекции според Закон за работни односи, Закон за забрана и спречување на вршење на нерегистрирана дејност; Законот за техничка инспекција, Законот за надзор на пазарот, Законот за Државниот пазарен инспекторат и сл., согласно со контроли на деловни субјекти и утврдени нерегистрирани субјекти). | - развиени индикатори за следење на неформалната економија  -објавени индикатори за големината на неформалната економија | **2019-2020** | 61.500  ИПА Проект | -ДЗС  -ДИТ  -УЈП  -ДПИ  -ЦРМ  -МТСП |
| Моментална состојба:  ДЗС според Анкетата за работна сила располага со следниве индикатори:  - Вкупниот број на неформално вработени според полот и структура – податоците се објавени на годишно ниво,  - Вкупниот број на неформално вработени според полот и возрасни групи ( 15-64, 15-24, 25-54, 55-64, 65+ години и возрасни групи 20-64 и 25-29 години )– податоците се расположливи по квартали ,  - Вкупен број на неформално вработени според полот, возрасната група (15-64, 15-24, 25-54, 55-64, 65+ години и возрасни групи 20-64 и 25-29 години) и образованието (ISCED-2011 - ниско ( ниво 0-2 ), средно ( ниво 3-4 ) и високо ( 5-8) – податоците се расположливи по години,  - Вкупниот број на неформално вработени според полот и економскиот статус само во земјоделие и во останатите дејности без земјоделие - податоците се расположливи по години.  Според пресметката на БДП по производствен модел се располага со годишни индикатори кои се однесуваат на вкупната корекција на додадената вредност како процент на БДП:  - Н1- субјекти вклучени во легални активности што избегнуваат да се регистрираат,  - Н2 -на илегални активности,  - Н3- на субјекти што не се обврзани да се регистрираат,  - Н5- на регистрирани физички лица што не мора да се вклучени во статистиката,  - Н6- на нереално прикажување на податоците,  - Н7- на статистички недостиг на податоци.  Државен пазарен инспекторат располага со следниве индикатори: Инспекциски надзори (редовни,вонредни, контролни) и во зависност од надзорот се донесуваат мерки.  Управа за јавни приходи би можела да доставува податоци за број на извршени контроли на нерегистрирани даночни обврзници согласно Законот за даночна постапка.  Државен инспекторат за труд располага со следниве индикатори: Инспекциски надзори (редовни,вонредни, контролни) и во зависност од надзорот се донесуваат мерки. | | | | |
| 2. МТСП, во соработка со ДЗС, ДИТ, УЈП, ДПИ и други инспекциски служби подготвува годишни извештаи за обемот и карактеристиките на неформалната економија, по имплементација на активноста 1 од овој план. Годишни извештаи за особеностите на неформалната економија во одделни специфични дејности (најмалку една економска дејност годишно, согласно препораките на Координативното тело). | - подготвени извештаи за имплементација на Акцискиот план со вклучени особеностите на неформалната економија во одделни специфични дејности | **2019-2020** | Дел ИПА Проект од активноста 1 | МТСП  ДЗС  ДИТ  УЈП  ДПИ  Социјални партнери  Стопански комори |
| Моментална состојба:  Нема системски пристап за обезбедување на информации за карактеристики на неформална економија во одделни области.  Државен пазарен инспекторат не води податоци по сектори.  Државен инспектор за труд не води податоци по сектори. | | | | |
| 3. Јакнење на ресурсите во инспекциските служби преку годишен пораст на бројот на инспектори вработени во инспекциските служби (со фокус на ДИТ и ДПИ ) | **-** зголемен бројот на вработени во инспекциските служби | **2019-2020** | **/** | ДИТ  ДПИ |
| Моментална состојба:  Вкупниот број на вработени во ДПИ изнесува 292 од кои 106 инспектори. За наредниот период ќе се обезбедат финансиски средства за дополнителни 33 вработувања.  Вкупниот број на вработени во ДИТ е 190. За наредниот период ќе се обезбедат финансиски средства за дополнителни 33 вработувања. | | | | |
| 4.Подобрување на ефикасноста на инспекциските служби преку санкции поврзани со неформални активности (неформални вработувања, нерегистрирана дејност и др.), утврдени од страна на надлежните инспекциски служби и УЈП | **-** бројот на изречени санкции поврзани со неформалните активности | **2018- 2020** | / | ДПИ  УЈП  ДИТ |
| Моментална состојба:  Во 2017 година од страна на Државен пазарен инспекторат според Закон за забрана и спречување на вршење на нерегистрирана дејност извршени се вкупно 307 инспекциски надзори од кои 288 редовни, 3 контролни и 16 вонредни. Изречени се 8 платни налози за нерегистрирана дејност.  Управата за јавни приходи во 2017 година има извршено 32 контроли на нерегистрирани даночни обврзници. Согласно одредбите од член 178 –д од Законот за даночна постапка доколку даночниот обврзник за прв пат стори неправилност во смисла на членот 38 став (5) од Законот за даночна постапка (нерегистриран даночен обврзник), тогаш за утврдената неправилност се спроведува постапка на едукација. Податоци за бројот на спроведени едукации по овој основ од страна на Управата за јавни приходи во текот на 2017 година е даден во точка 7 од оваа стратешка цел.  Управата за јавни приходи, исто така врши контроли согласно Законот за игри на среќа и забавни игри.  Во 2017 година извршени се вкупно 7 акциски контроли, од кои 6 во соработка со претставници на МВР, а една акција е извршена само од УЈП. Притоа од овие акции санкционирани се вкупно 19 објекти на територија на РМ - нелегални спортски обложувалници. Објектите се времено запечатени (30 дена), опремата за приредување на игри на среќа е одземена, затекнатите финансиски средства, исто така и МВР има поведено кривични постапки против одговорните лица.  Државниот инспекторат за труд во 2017 година од областа на работните односи извршија вкупно: 20.503 инспекциски надзори од кои: 13.985 редовни, 4.044 контролни инспекциски надзори и 2.474 надзори по писмени барања од странки. Во 2017 година примени се 2.474 претставки и тоа: 300 за основање на работен однос, 388 за престанок на работен однос, 765 за плати и надоместоци, 5 за технолошки вишок, 105 работно време и прекувремена работа, 55 одмор и отсуства и 850 се останато. Затечени се вкупно 74 непријавени работници, од кои 7 се помлади од 29 години. Донесени се 4.108 решенија за отстранување на повреди на законот и други прописи согласно ЗРО чл.258, од кои: 479 за плати и надоместоци, 165 за прекувремена работа, 131 за одмор и отсуства, 63 за засновање на работен однос и 2.270 се останато. Донесени се 43 решенија по ЗРО (чл.259). Поднесени се 82 барања за поведување на прекршочна постапка, од кои: 20 без договор за вработување, ЗРО чл. 13, 12 за неисплатени плати и надоместоци, ЗРО ( чл 105-109 ), 4 работно време, одмор и отсуства ЗРО ( чл 116-117 )и 46 се останато, поднесени се 150 покани за наплата на глоба од кои 61 е наплаетена, 62 ненаплатени и 27 се во постапка.  Државниот инспекторат за труд во 2017 година донесе 2 решение за забрана на вршење на дејност согласно член 10 од Закон за забрана и спречување на вршење на нерегистрирана дејност, и поднесени се 2 барања за поведување на прекршочна постапка по претходна постапка за порамнување. | | | | |
| 5. Воведување идентификациони картички за работници во одредени сектори (земјоделство, градежништво, угостителство, и тн.) | **-** воведени идентификациони картички | **2019-2020** | Дел ИПА Проект од активноста 1 | МТСП  МЕ  УЈП  МФ  Социјални партнери  Во соработка со  инспекциските служби |
| Моментална состојба:  Нема воведено идентификациони картици | | | | |
| 6. Зголемување на ефикасноста на инспекторските служби преку следење на износ на наплатени казни врз основа на утврдени прекршоци поврзани со неформална вработеност и нерегистрирана дејност | **-** износ на наплатени казни | **2019-2020** | **/** | ДИТ  ДПИ |
| Моментална состојба:  ДПИ- Бројот на изречени платни налози изнесува 8 во вредност од 537,220 денари, додека наплатени се 143,910 денари.  ДИТ- Поднесени се 82 барања за поведување на прекршочна постапка, од кои: 20 без договор за вработување, ЗРО чл. 13, 12 за неисплатени плати и надоместоци, ЗРО ( чл 105-109 ), 4 работно време, одмор и отсуства ЗРО ( чл 116-117 ) и 46 по други основи. Поднесени се 150 покани за наплата на глоба, од кои 61 се наплатени , 62 ненаплатени и 27 се во постапка. Наплатениот износ на 61 покана за глоба изнесува 99.380 евра во денарска противвредност. | | | | |
| 7.Јакнење на советодавната улога и превентивните активности со зголемување на бројот на фирми кои добиле едукација врз основа на утврдена нерегистрирана дејност (УЈП) и % од овие фирми кои ја регистрирале дејноста | **-** бројот на фирми кои добиле едукација врз основа на утврдена нерегистрирана дејност (УЈП) и  - обуки (едукација) и изработка на едукативна брошура со чекори од неформална до формална економска дејност (ОРМ) | **2018-2020** | / | УЈП  инспекциските служби  ОРМ |
| Моментална состојба:  Во 2017 година, од страна на Управата за јавни приходи, по констатирани неправилности, организирани се и спроведени едукации на 225 физички лица за неправилност во смисла на членот 38 став (5) од Законот за даночна постапка. Имено согласно одредбите од овој член - Ако даночниот обврзник не поднесе пријава за регистрација, Управата за јавни приходи по службена должност ќе му додели ЕДБ, врз основа на расположливите податоци и фактичките околности.  Во текот на 2017 година 142 работодавачи добиле едукација од страна на инспекторите за труд. | | | | |
| 8. Воспоставање на систем за соработка на институциите во областа на неформалната економија (на национално и на локално ниво), на две нивоа:  -електронско прибирање и размена на статистички податоци за неформалноста (ДЗС, ДИТ, УЈП, ДПИ, АВРМ, ЦРМ останати инспекциски служби), и доставување на истите до МТСП | **-** воспоставен методологија и процедури за размена / вкрстување и обработка на податоците  **-** обезбедување на техничка поддршка за развој на ИТ платформа и  -обуки за вкрстување и обработка на податоците | **2020** | Дел ИПА Проект од активноста 1 | ДЗС и МТСП во соработка со:  ДИТ,  УЈП,  ДПИ  МТСП  АВРМ  ЦРМ  НБРМ  инспекциските служби  социјални партнери |
| Моментална состојба:  Нема системска поврзаност во обезбедување на податоци за неформалната економија.  Инспекциските служби немаат електронска размена на податоци.  Трудовите инспектори имаат пристап до дел од информациите на АВРМ и ЦРМ во однос на бројот на вработени и финансиската состојба на работодавачот. | | | | |
| 9. Измена на Закон за забрана и спречување на вршење на нерегистрирана дејност | **-**предложени измени на Законот | **2019** | / | МТСП  инспекциските служби  социјални партнери  Занаетчиска комора Скопје |
| Моментална состојба:  Закон за забрана и спречување на вршење на нерегистрирана дејност не е усогласен со Законот за прекршоци во делот на прекршочните одредби и управните мерки кои можат да се превземат и обезбедување на примена на Законот од аспект на нарушување на правото на “приватност”. | | | | |
| 10. Подготовка на Упатство за примена на Закон за забрана и спречување на вршење на нерегистрирана дејност | **-** подготвено Упатство за примената на Законот и Упатството  - обука на инспекциските служби за примена на Закон за забрана и спречување на вршење на нерегистрирана дејност и Упатството  - трибини за примена на законот и Упатството | **2019-2020** | / | МТСП, Инспекциски служби,  Социјални партнери Стопански комори ,  НВО |
|  | | | | |

**Стратешка цел 2: Подобро деловното окружување за основање раст и развој на компаниите**

**Исход: Квалитетното деловно окружување нуди бројни придобивки за формалните бизниси и работници**

|  |  |  |  |  |
| --- | --- | --- | --- | --- |
| **Активност** | **Индикатор за реализација** | **Временска рамка** | **Фискални импликации (во 000 денари)** | **Одговорни институции** |
| 1. Анализа на постојното законодавството и подзаконски акти поврзани со неформалната економија со препораки за измени и (Закон за забрана и спречување на вршење на нерегистрирана дејност, Закон за техничка инспекција, Закон за надзор на пазарот, Закон за Државниот пазарен инспекторат, материјални закони според кои работат инспекциските служби, Закон за трговски друштва, Закон за Инспекциски надзор, и Законот за занаетчиство и тн.) | **-** подготвена анализа на постојното законодавството и подзаконски акти со препораки за измени | **2018-2019** | / | МТСП,  МЕ  инспекциските служби  Социјални партнери  МОТ |
| Моментална состојба:  Праксата покажува дека не постои усогласеност во однос на имплементацијата на одредбите во одделните закони во насока на неформална економија. | | | | |
| 2.1 Подготовка на Закон за работните односи | - подготвен закон | **2018** | / | МТСП  Социјални партнери  НВО |
| 2.2 Подготовка на подзаконски акти за имплементација на Законот за работните однос | - подготвени подзаконски акти | **2019** | / | МТСП  Социјални партнери  НВО |
| 2.3. Реализирање на инфоормативни средби (кампања) за доследна имплементација на Законот за работните односи | - реализирани 3 средби со засегнати страни | **2019-2020** | / | МТСП  Социјални партнери  НВО  Стопански комори  МОТ |
| Моментална состојба:  Во тек е подготовка на нов Закон за работните односи | | | | |
| 3. Поедноставување на регулативата за микро и мали претпријатија (согласно првична анализа на трошоците од формалност на ММП) и препорака на една од две опции:   * Подготовка на нов специфичен закон за ММП, или * Намалување на административниот товар и трошоците за ММП кои произлегуваат од постојната законска регулатива (Закон за работни односи, Закон за трговски друштва, и тн.) | **-**анализа на постојното законодавството  -предложени измени или донесен нов Закон | **2019-2020** | **/** | МЕ  инспекциските служби |
| Моментална состојба:  Дефинирањето и класификацијата на малите и средните претпријатија во Република Македонија е регулирано во Законот за трговски друштва (ЗТД) со член 3 став 40 од ЗТД го дефинира поимот „претпријатие“, а со член 470 трговците се класифицираат во големи, средни, мали и микро трговци, во зависност од бројот на вработените, годишниот приход и просечната вредност на вкупните средства по годишните сметки во последните две години.  Дополнително, со Законот за контрола на државната помош поимот “претпријатие“ се дефинира многу пошироко за разлика од дефиницијата на поимот претпријатие во ЗТД а и класификацијата на претпријатијата на микро, мали и големи се прави на различен начин од оној во ЗТДИ. Исто така, со Законот за основање на Агенција за поддршка на претприемништвото на Република Македонија во член 3 се дефинира поимот „ мало стопанство“ кој исто така не е усогласен со начинот на дефинирање на МСП согласно ЗТД.  Доколку се анализираат критериумите кои се однесуваат на микро, мали и средни претпријатија одредени со ЗТД , ЗКДП и Законот за основање на АППРМ, може да се воочи дека истите не се идентични. Дополнително, истите не се во целост усогласени со критериумите на Европската Комисија.  Покрај овие закони постојат повеќе од 60 Закони релевантни за функционирањето на МСП, во надлежност на разни институции.  Од неодамна е донесен и Законот за финансиска поддршка на инвестиции со кој се уредуваат видовите, висината, условите, начинот и постапката за доделување на финансиска поддршка на инвестициите на деловните субјекти кои ќе инвестираат во Република Македонија. | | | | |
| 4. Унапредување на имплементацијата на инспекциските надзори преку подготовка на специфично Упатство за инспекциски надзор во ММП | **-** подготвено Упатство за инспекциски надзор во ММП | **2019-2020** | / | МЕ  инспекциските служби |
| Моментална состојба:  Нема упатство за инспекциски надзор во ММП. | | | | |
| 5.Воспоставање регистар (електронски портал) на неданочни јавни давачки за компаниите | - воспоставен регистар | **2019-2020** | / | КЗПВРМ  МЕ  Стопански комори  Социјални партнери |
| Моментална состојба:  Во моментот не се предвидени активности за воспоставување на регистар (електронски портал) за неданочни јавни давачки за компаниите, согласно тоа буџетската рамка не е позната. | | | | |
| 6. Детална анализа на оправданоста за укинување/менување на парафискални давачки (пример, здравје и безбедност при работа, фирмарина, локални давачки, елаборати за заштита на животна средина, означување на храна, хасап систем, санитарни прегледи, дезинфекција и дератизацијa и тн.) | **-** детална анализа парафискални давачки  -предлог за укинување или менување на непотребни парафискални давачки | **2018-2019** | 1.845  Буџет на МЕ | МЕ  КЗПВРМ  ЗЕЛС  Стопански комори  Социјални партнери |
| Моментална состојба:  Намалување на трошоците за старт-ап претпријатијата преку изработка на анализа во која ќе се дефинираат конкретни препораки и мерки, во рамките на која се предвидува да се опфати и сегментот на парафискални давачки за МСП и старт-ап претпријатија. Буџетот на мерката е планиран во висина од 30.000 евра, а реализацијата е предвидена да започне во 2018 година. Воедно, Владата одлучи да го задолжи Министерство за економија еднаш годишно да ја информира Владата за текот на реализацијата на Стратегијата и Акцискиот план. | | | | |
| 7. Воведување на нови електронски услуги на државните институции за намалување на административниот товар кон компаниите. | **-**воведени нови електронски услуги  -развиена интернет база на податоци | **2018-2020** | ИПА  153.750 | МИОА  КЗПВРМ  МЕ |
| Моментална состојба:  Во последните години Владата воспостави широк е-владин систем, кој обезбедува низа напредни е-услуги за бизнис заедницата. Поднесување и плаќањето даноци преку интернет, останати е-услуги како лиценци, одобренија, дозволи, е-јавни набавки, е-формулари за статистички и разни други податоци од претпријатијата, е-катастар итн. Постојат два главни владини е-портали кои обезбедуваат преглед на сите е-услуги достапни на МСП (порталот на МИОА и порталот на ВРМ, кој дава информации за е-владината политика). Систем постои, но постојат и области каде тој треба да се прошири или зајакне, пр. за градежни дозволи и лиценци и воопшто, спроведување на систем кој ќе овозможи безбедна размена на електронски документи помеѓу релевантните јавни институции, во согласност со нивните надлежности, а со цел електронско издавање на деловни лиценци, одобренија и дозволи на едно место.  Во рамки на ИПА програмата за Реформи во јавната администрација, предвидена е реализација на проект за воспоставување е-услуги за граѓани и компании. Проектот за едношалтерски систем за дозволи и лиценци ќе биде реализиран во рамки на порталот и иницијативите на МИОА за воспоставување на е-услуги, согласно Директивата за услуги. Планирано е проектот да започне до крајот на 2018 година.  Согласно одобрените средства од ИПА програмирањето за 2017 година, за реализација на активностите обезбедени се 2,500,000 €. | | | | |
| 8. Намаленување на учеството на готовинските трансакции во вкупниот промет и имплементација на Законот за спречување на перење пари и финансирање на тероризам | **-** - намалени готовинските трансакции | **2019-2023** | / | НБРМ  УЈП  МФ |
| Моментална состојба:  Народната банка, Министерството за финансии и претставници од банкарскиот сектор изработија Предлог-стратегија за намалување на готовината во Република Македонија. Предлог-стратегијата вклучува широка лепеза на предлог административни, пазарни, едукативни и промотивни мерки, со утврдена временска рамка и носители на нивното спроведување. Со спроведувањето на Стратегијата би требало да се придонесе кон поголема употреба на ефикасни и сигурни безготовински инструменти за извршување на плаќањата, заради одржување на финансиската стабилност и здравиот банкарски систем. Истовремено, со намалувањето на употребата на готовина би се придонесло кон намалување на неформалната економија и на поврзаната даночна евазија.  Донесен е Закон за спречување на перење пари и финансирање на тероризам, согласно кој се забранува вршење на готовински плаќања во износ од 2.000 евра или повеќе во денарска противвредност во вид на една или повеќе очигледно поврзани трансакции. Тековниот законски праг изнесува 15.000 евра или повеќе во денарска противвредност. | | | | |
| 9. Вклучување на локалната самоуправа во формализација на неформалната економија | **-** Број на локални/регионални развојни планови кои вклучуваат мерки и активности поврзани со неформалната економија | **2019-2020** | **/** | ЗЕЛС во координација со планските региони  ЕСС  ЛЕСС  МТСП |
| Моментална состојба:  Нема конкретни планови во насока на формализација на неформалната економија на локално ниво. | | | | |

**Стратешка цел 3: Стимулирање и поддршка на формализацијата на неформалните економски активности**

**Исход : Воспоставен систем на превентивни и стимулативни мерки за поддршка на формализацијата на неформалните бизниси и неформално вработените**

|  |  |  |  |  |
| --- | --- | --- | --- | --- |
| **Активност** | **Индикатор за реализација** | **Временска рамка** | **Фискални импликации (во 000 денари)** | **Одговорни институции** |
| 1.1 Анализа на добри практики на функционирање на ваучер систем | * подготвена анализа | **2019-2020** | Дел ИПА Проект од активноста 1 | МТСП  Социјални партнери |
| 1.2 Воспоставување на правна рамка за функционирање на ваучер системот | * подготвена предлог правна ранка | **2020** | Дел ИПА Проект од активноста 1 | МТСП  Социјални партнери |
| 1.3 Пилотирање на систем на ваучери (фокус на дејности со доминантна вработеност на жени и млади лица со фокус на сезонска работа, повремено давање на услуги, на домашни помошници и др. ) врз основа на cost-benefit врз јавните финасии и позитивните практики во ЕУ. | **-**имплементација на ваучер систем (пилотирање) | **2020-2021** | Дел ИПА Проект од активноста 1, МОТ | МТСП  МФ  УЈП  КЗПВРМ  Социјални партнери |
| Моментална состојба:   * Нема развиен ваучер систем или сличен механизам за формализацијата во областите со голема неформалност. | | | | |
| 2.Измена на законската регулатива во насока на стеснување на просторот за избегнување на плаќање на ДДВ (неиздавање фискални сметки, сторнирање сметки и сл.) | - донесени законски измени | **2018-2019** | **/** | МФ  УЈП |
| Моментална состојба:  Изработен е Акциски план со активности за реализација на мерката | | | | |
| 3. Имплементација на програми и зголемување на поддршката на растот на микро и малите претпријатија и развивање на систем за поддршка и советување за формализација на микро и малите претпријатија | -број на неформални бизниси кои ги искористиле услугите на советувањето за формализација  - број на нови здруженија на микро и малите претпријатија, - бројот на формирани автономни организации засновани на членство на актерите во неформалната економија | **2019- 2020** | 4.305  Буџет на МЕ | МЕ  КЗПВРМ  Социјални партнери |
| Моментална состојба:  Владата на Република Македонија на 62-рата Седница од 03.04.2018 година како точка 20 ја разгледа и усови Информацијата во врска со донесување на Национална Стратегија за мали и средни претпријатија 2018-2023, со Стратегија – „Конкурентни мали и средни претпријатија како двигатели на инклузивен економски раст“ и Акциски план. Во рамките на акцискиот план предвидена е следната мерка:  Дизајнирање и спроведување кампања за информирање и подигање на свеста за придобивките од формализацијата (т.е., охрабрување на претпријатијата да се регистрираат и да ги извадат сите потребни лиценци), Буџет од 70.000 евра, со рок на реализација 2018-2020.  Воедно, Владата одлучи да го задолжи Министерство за економија еднаш годишно да ја информира Владата за текот на реализацијата на Стратегијата и Акцискиот план. | | | | |
| 4. Зголемена поддршка и интерес за развој на задругарството | - искористени финансиски средства за поддршка на земјоделските задруги за 2018, 2019 и 2020 година  - променети законски прописи и подзаконски акти во насока на подобрување на функционирање на земјоделските задруги  - креирани ефективни и ефикасни мерки за поддршка на земјоделските задруги | **2018-2021** | 80.294.  буџет на Република Македонија за 2018 год.  2019-2021  121.770  од ИПА грант | МЗШВ |
| Моментална состојба:  Потребата за формирање на земјоделски задруги претставува можност за развој на земјоделските стопанства, кои преку поттикнување на економско здружување во земјоделски задруги, со заеднички настап во производството, продажбата и пласманот на своите производи, се постигне зајакнување на нивната пазарна улога, зголемување на конкурентноста и ефикасноста во работењето и зголемување на индивидуалниот приход на земјоделецот.  ПРАВНА РАМКА ЗА ФОРМИРАЊЕ И ФУНКЦИОНИРАЊЕ НА ЗЕМЈОДЕЛСКИ ЗАДРУГИ  - Законот за земјоделски задруги  - Правилникот за формата и содржината на барaњето за упис во регистарот на земјоделски задруги  - Правилникот за формата, содржината и начинот на водење на евиденцијата во земјоделски задруги  - Правилникот за формата, содржината и начинот на водење на регистарот на земјоделски задруги  - Правилникот за просторните, техничките, технолошките и инфраструктурните услови кои треба да ги исполнуваат производствените капацитети кои се во функција на дејноста на земјоделската задруга  - Правилникот за начинот на вршење на дејноста преку соработка во вршењето на услугите од страна на земјоделската задруга за наводнување на земјоделски површини преку користење на системи за наводнување врз основа на предходно склучен договор со надлежен субјект за вршење на водостопанска дејност  РЕГИСТАР НА ЗЕМЈОДЕЛСКИ ЗАДРУГИ  Во регистарот на земјоделски задруги досега се запишани 39 земјоделски задруги, од кои 7 земјоделски задруги се од голем обем, со најмалку 20 членови, а останатите 32 земјоделски задруги се од мал обем, со најмалку 10, а најмногу 19 членови.  Вкупните производствени капацитети на земјоделски стопанства - членови на земјоделската задруга се околу 1130 хектари обработлива површина, 1000 пчелни семејства, 450 грла говеда, 200 кози и 250 овци.  Земјоделските задругите главно се занимаваат со набавка на репроматеријали, а мал дел од нив го собираат и продаваат производот од членовите, кој вообичаено директно се продава на откупувачите од секој член посебно, поради што се уште имаат мал удел во земјоделското производство околу 1% од вкупното земјоделско производство во Република Македонија.  ФИНАНСИСКА ПОДДРШКА НА ЗЕМЈОДЕЛСКИТЕ ЗАДРУГИ ЗА 2018 ГОДИНА  Во Програмата за финансиска поддршка на руралниот развој за 2018 година е предвидена мерката 131 „Економско здружување на земјоделски стопанства за заедничко вршење на земјоделска дејност“, каде средства во висина од 80.294.000 денари ќе се доделат за поддршка за инвестиции за следните намени:  - помош за основање и функционирање на земјоделски задруги;  - помош за премии за осигурување;  - инвестиции за набавка на земјоделска механизација;  - инвестиции за примена на заеднички производни практики за усогласување на стандардите за квалитетот на земјоделските производи или за производство на земјоделски производи со повисок квалитети и  - организирање на информативни и промотивни активности за земјоделски производи.  АСОЦИЈАЦИИ НА ЗЕМЈОДЕЛСКИ ЗАДРУГИ  Во Република Македонија е формирана Македонска асоцијација на земјоделски задруги (МАЗЗ) преку која земјоделските задруги дејствуваат организирано и заеднички ќе настапуваат пред институциите за решавање на актуелните проблеми, промовирање на задружното движење и застапување на интересите на земјоделските задруги во Република Македонија. Оваа асоцијација брои 35 од вкупно 39 земјоделскa задругa регистрирани во регистарот на земјоделски задруги во МЗШВ.  АКТИВНОСТИ  На 15 декември 2017 година започна проектот „Поддршка за развој на земјоделските задруги во Република Македонија“ (EuropeAid/154252/DD/ACT/MK), финансиран од Делегацијата на Европската Унија во Република Македонија, а спроведуван од CARE Германија/Луксембург и Македонска развојна фондација за претпријатија (МРФП).  Со овој проект е предвидена грантова поддршка за развој на Земјоделските задруги во вредност од 1.980.000 евра. Времетраењето на проектот е 38 месеци, до февруари 2021 година, со што ќе се обезбеди институционална поддршка на Министерството за земјоделство, шумарство и водостопанство во насока на подобрување на законодавството во врска со земјоделските задруги и креирање на ефективни и ефикасни мерки за поддршка на земјоделските задруги во рамките на Програмата за финансиска поддршка на руралниот развој и поддршка за зајакнување на постоечките земјоделски задруги и создавање на нови. | | | | |
| 5. Развој на поволно деловно окружување за развој на социјалното претприемништво | **-** воспоставен систем за развој на социјално претприемништво ( Подготвена Стратегија и Закон)  -број на основани социјални претпријатија | **2019-2021** | 123.600  ИПА II Акциската програма | -МТСП  -НВО  -МФ  -АВРМ  -МЕ  -ЦРМ |
| Моментална состојба:  Поддршка за развој на социјалните претпријатија се планира во рамки на ИПА II Акциската програма „Образование, вработување и социјална политика“ 2017 и тоа:   * формирање служби за поддршка на социјалните бизниси кои ќе обезбедат широк спектар на услуги за социјалните претпријатија, како што се образование и обука, бизнис тренинг, користење канцелариски простор или опрема итн. * директни инвестиции во социјалните претпријатија кои ќе им овозможат на разни социјални бизниси да го развијат или прошират својот делокруг на работа, да растат и да ги подобрат своите перформанси на пазарот, да обезбедат подобра заштита на своите вработени и подобри услуги. | | | | |
| 6. Вклучување на социјалните партнери во процесот на формализација на неформалната економија | - број на одржани советувања за прашање поврзани со формализација  - број на предложени мерки и активности за формализација, како и детекција на неформалноста и нерегистрираните субјекти | **2019-2021** | Социјални партнери  МОТ во рамките на Програмата за пристојна работа | Социјални партнери  МОТ  ДИТ |
| Моментална состојба:  Нема систематизирани активности поврзани со формализација на неформалната економија. | | | | |
| 7. Креирање на бела листа на компании | - развиени критериуми за бела листа на компании  - објавена бела листа на компании | **2018-2020** | / | УЈП |
| Нема воспоставени критериуми за бела листа на компании | | | | |

**Стратешка цел 4: Јакнење на даночниот морал и намалување на толеранцијата кон неформалната економија**

**Исход : Даночниот морал на граѓаните е зголемен, и нивото на толеранција на општеството кон неформалноста е значително намалено**

|  |  |  |  |  |
| --- | --- | --- | --- | --- |
| **Активност** | **Индикатор за реализација** | **Временска рамка** | **Фискални импликации (во 000 денари)** | **Одговорни институции** |
| 1. Промовирање на погодностите на регулаторното окружување и новите форми на поддршка за формализација на неформалната економија | -број на релизирани едукативни кампањи за погодностите на регулаторното окружување (на национално и на регионално ниво)  -број на релизирани едукативни кампањи за новите форми на поддршка за формализација на неформалната економија (на национално и на регионално ниво) | **2020** | Дел ИПА Проект од активноста 1 | МТСП  инспекциските служби и др. |
| Моментална состојба:  Во текот на 2020, во рамки на проектот „Подобрување на условите за работа“ (ИПА II Акциска програма „Образование, вработување и социјална политика“ 2017) ќе се дизајнира и спроведе кампања за подигнување на јавната свест за штетните ефекти од неформалната работа (кампањата ќе биде насочена кон општата јавност, работодавачите и работниците). | | | | |
| 2. Зголемување на даночен морал и намалена толеранција кон неформалноста | -број на пријави на неформална и нерегистрирана дејност на отворените линии кај инспекциските служби | **2018-2020** | / | инспекциските служби и др.  УЈП |
| Моментална состојба:  Во Управата за јавни приходи во од 01.07.2017 година до крајот на 2017 година на линијата (198) за пријавување на неправилности и на електронскиот систем за пријавување на неправилности добиени се 252 пријави за нерегистрирана дејност.  ДИТ не води статистика за пријави на неформална и нерегистрирана дејност на отворените линии кај инспекциските служби. | | | | |
| 3. Воспоставен систем за само - тестирање за „сиво однесување“ | - ажурирани прашалници за само-тестирање за „сиво однесување“  -број на лица кои го користеле системот за само-тестирање за „сиво однесување“ | **2019-2020** | / | ДИТ  ДПИ  УЈП  и  инспекциските служби и др. |
| Моментална состојба:  Нема воспоставен систем за само-тестирање.  ДПИ - чек листи и упатства постојат  ДИТ има чек листи кои се објавени на веб страната на инспекторатот.  УЈП нема чек листи кои се објавени на веб страната на инспекторатот. | | | | |